Knut Hedemann

Knut Hedemann (1922–2011) var en norsk diplomat og ambassadør.

 Liv og virke 
Etter examen artium 1943 flyktet han til Sverige i 1944. I 1946–1947 studerte han i USA og returnerte til studier i Oslo hvor han tok cand. jur.-eksamen i 1948. Han ble  ansatt i Utenriksdepartementet og tjenestegjorde blant annet som førstsekretær ved Norges ambassade i London og Norges ambassade i Paris. I 1958 ble han utnevnt til byråsjef i Utenriksdepartementet og underdirektør i 1961. Fra 1963 var han chargé d'affaires i Tel Aviv og Ankara og ambassaderåd ved Norges ambassade i Stockholm.

Han ble utnevnt til ekspedisjonssjef i 1969 i UD. I 1972 var han  chargé d'affaires ved ambassaden i Nairobi.Hedemann, Knut i Hvem er Hvem, 1973. Så fulgte tre ambassadørperioder, først ved Norges ambassade i Ottawa 1975–1978, ved Norges ambassade i Washington 1978–1984 og ved Norges ambassade i Wien 1984–1990.

Hedemann var Kommandør av St. Olavs Orden (1979).

Han var sønn av stasjonsmester og politiker (Ap) Rudolf Hedemann (1889–1978) fra Stange og  Kristiane Bjørgås (1896–1964), og bror til Reidar Hedemann (1912–1985). I 1948 ektet han Gro Ranveig Hansen (1924–2014).

 Referanser 

Eksterne lenker
 Knut Hedemann – Store norske leksikon

Kategori:Norges ambassadører til Canada
Kategori:Norges ambassadører til USA
Kategori:Norges ambassadører til Østerrike
Kategori:Kommandører av St. Olavs Orden
Kategori:Personer fra Ringsaker kommune